AJAKOHAST OTSE TAEVAST
Oleme Izmiris, Türgis, mis Piibli aegadel oli hoopis Smürna.
See oli juba tol ajal suur linn, kus elas kõikvõimalikke inimesi -
nii juute, kui kõiki teisigi.
Kuid tänapäeval on see veelgi suurem linn.
Pidingi just ütlema, et linn on ikka mingil määral kasvanud
võrreldes vana ajaga.
Seda siis kasvõi juba inimeste arvu poolest.
Siin elab üle 2 miljoni inimese.
Samas muidugi elab kogu Türgis hästi palju inimesi -
76 miljonit või nii.
Nii et siis "veidi" rohkem, kui meil Soomes -
kõigest 71 miljonit inimest rohkem, kui meil.
Igal juhul - siin me oleme ja me oleme rõõmsad selle üle.
See on suur eesõigus meile.
Võib ka öelda,
et oleme ühest küljest otsekui otsimas oma juuri -
ristiusu juuri.
Me teame Piiblist, et Iisrael on sellega palju seotud
ja tänu Jumalale Iisraeli eest.
Pean siinkohal ütlema paar head sõna Iisraeli kohta,
kuna paljud virisevad selle teema üle
ja on hästi negatiivsed.
Kuid meie armastame Iisraeli.
Ja sealt sai ka kõik alguse -
Jeruusalemmast, Juudamaalt ja Samaariast.
Jeesus ütles, et Püha Vaim tuleb kristlaste peale,
läkitades neid kuni maailma äärteni.
Nad haarasid sellest kinni ja hakkasid tegutsema selle põhjal.
Samas on siin olles hämmastav mõelda,
kui palju kõike siin on juhtunud.
Seda siis just Piibli aegadel.
Sest kui ma varem Piiblit lugesin, ei mõelnud ma kordagi,
et see või teine asi sündis siin Türgis.
Üks probleem, mis meil paljudel on, on see,
et me kasutame Piiblit lugedes harva kaarti.
Me vaid loeme ja ongi kõik, kuid me peaks ka uurima enam.
Eriti tänapäeval, kus on nii palju võimalusi
arvutite ja interneti näol.
Võime panna otsingusse mida iganes
ja kuigi Wikipedia pole ehk just 100% kõige kindlam,
saame me sealtki juba väga palju infot.
Nii et hakka uurima
ja samas usu Jumalalt võimalust minna Iisraeli.
Kui sa ei ole seal kunagi käinud, või oled käinud vaid korra-paar,
siis palu Jumalalt,
et Ta kingiks sulle uue võimaluse sinna minna.
Võid tulla kasvõi minu ja Piaga, kui oleme järgmine kord minemas.
Sest seal käies tärkab Piibel uuel moel ellu su jaoks.
Ühtlasi võime su ka endaga Türki kaasa võtta,
käies läbi need paigad, mille kohta oleme nii palju lugenud.
Me küll teame kõiki nimesid ja paiku,
kuid me ei tea, kuidas need välja näevad
ja millised olud olid millistes maades.
Lisaks sellele peaksime külastama koonduslaagreid
nii Saksamaal kui Poolas.
Sest need asjad peaks olema tähtsad me jaoks
ja me peaks uurima neid enam.
Sest see tuleb meile kasuks ja aitab meid meie Jumala kutses.
Meid pole kutsutud kandma hoolt vaid iseenda eest,
vaid meid on kutsutud maailma.
Kristlik kogudus on kutsutud maailma.
Meil on käsk "minna kõike maailma",
nii et see on ühtaegu hea, kui oluline, et avaldame mõju seal, kus oleme.
Kristlikust maailmast väljaspool on ka maailm
ja Jumal tahab, et oleksime kaasatud sellesse.
Oled sa Pia mõelnud sellele, kui Paulus rääkis majandusest?
Ta ütles, et Jumal tahab õnnistada meid,
kui külvame heasse pinnasesse
ja võiksime olla kaasas iga heateoga.
See on ikka võimas mõte!
Meie aga sõdime vastu,
öeldes, et meil vaevu jagub endale, et osta midagi külmkappi;
et osta piima ja leiba.
Kuid Jumal tahab õnnistada meid ja Ta teeb seda omadel tingimustel.
Kui me teeme seda, mis Talle meelepärane
või palvetame Tema tahte kohaselt,
siis Ta ka kuuleb meid ja annab meile, mida oleme palunud.
Kuid seda siis, kui palume Ta käest võimalusi
osaleda ülemaailmses hingede võitmise töös
ja evangeeliumi levitamises.
Kõike seda paludes
muudab Jumal su elu raudselt rikkamaks,
kui see, mida oleksid osanud isegi unistada või mõelda.
Tahame tänada sind palve -kui rahalise toe eest TV7'le.
Soovides jätkuvalt toetada TV7 tööd, võid helistada 900 1777 (7 eur)
või teha pangaülekande, mille kohta leiad infot www.tv7.ee
Kuid nüüd loeme Piiblist nende paikade ja koguduste kohta,
kes siin olid.
Nagu algul öeldud - oleme täna Smürnas.
Paljud kogudused üle maailma kannavad Smürna nime.
Tean üht sellist ka Rootsis, kus olen isegi jutlustanud.
Kuid küsimus on: miks nad on valinud sellise nime?
Ma ei ole kusagil kuulnud näiteks Laodikeia kogudusest.
Jah, nad olid pisut kehvemas seisus, kui teised kogudused,
kuid Jeesus tervendas nad, öeldes neile,
et kui nad parandavad meelt ja pöörduvad oma kurjusest,
läheb kõik siiski hästi.
Me oleme kuulnud Smürna ja Filadelfia kogudustest,
kuid mitte teistest.
Kuid täna, olles siin Smürnas, võtame taas lahti Ilmutuse raamatu.
Võta sa oma Piibel ka lahti, et saaksid teatud kohti alla joonida
ja uurida koos meiega,
tutvudes nende paikade, aga veel enam nende tekstidega siin.
Jumala Sõnas peitub endiselt vägi,
mis on päästeks meile igas meie eluvaldkonnas.
Jah, pattude andestus
ja pääs jumalariiki ning taevasse on kõige olulisemad,
sest me pääseme taevasse ka siis,
kui oleme haiged, või me rahakott on tühi.
See on enam kui kindel.
Kuid lisaks sellele, et Jumal päästab meid
ja kingib meile vaimselt uuestisünni,
päästab Ta ka me meeled ja hinged;
meie sotsiaalelu, majandus, -pere -ja tööelu.
Ta aitab meid igas eluvaldkonnas,
mis puudutab seda maist elu.
Loeme Ilmutuse raamatust 2:8
"Ja Smürna koguduse inglile kirjuta..."
Ehk siis: kirjuta Smürna koguduse juhile või pastorile
või vastutavale isikule.
Sellele, kes vastutab kõige täiega koguduse eest
ja kellel on meelevald edastada neile taevaseid sõnumeid,
öeldes: "Nõnda ütleb Issand!"
Mulle väga meeldib see, sest nii ongi - nõnda ütleb Issand!
On oluline kuulda ja panna tähele Jumala Vaimu kohalolu.
Seetõttu tahan esitada sulle väljakutse -
sulle, kes sa oled koguduse pastor, jutlustaja
või omad muul moel mõjujõudu -
usu Jumalasse ja otsi Teda!
Et võiksid hakata üha enam kõnelema Püha Vaimu väes ja võidmises,
öeldes: "Nõnda ütleb Issand!"
See on oluline, kui astud koguduse ette,
et kogudus võiks saada osa sellest, milleks nad on kokku tulnud.
"Nõnda ütleb Esimene ja Viimne,
kes oli surnud ning on jälle elavaks saanud:
Ma tean su viletsust ja vaesust - kuid sa oled rikas..."
Viimane salm lubab arvata, et nad olid veidi kitsas seisus.
Aegajalt esineb selliseid aegu,
kuid ära muretse selle pärast,
kui pead veidi Jeesuse pärast kannatama.
Kui keegi räägib sinust seetõttu halba, et oled usklik
siis võid öelda: "Tänu Jumalale, et saan veidigi osa pilkest,
mis on tingitud usust, mille olen vastu võtnud!"
"Ma tean su viletsust..."
Tead sa, et Jumal tahab tõsta sind üles
ja aidata taas jalule.
Kui oled pingete ja koormate all, siis need võivad kesta mõnda aega,
kuid samas saabub ka hetk, mil' Jumal kõrvaldab kõik koormad.
Vahel küsitakse, kumb on vaimse heaolu kohalt parem -
kas see, et kogen teatud pingeid, või see, et ei koge neid üldse?
Kui ma isiklikult saaks valida, ma valiks pinged.
Me võime õppida elama pingete all
ja siis need ei tundugi enam nii pingeliste või rasketena.
Samas olen õppinud tajuma ära, kui õhk on paks
ja see on õpetanud pöörama tähelepanu vaimumaailmale.
See tuleb ainult kasuks, kui märkame,
et hingevaenlane on veidi närvis.
Kui ta on rahul ja rõõsa ja tal pole sinuga mingit pistmist,
siis peaks hakkama ehk küsima, mis toimub?
Olen ma tõesti vaimselt nii külmaks jäänud
või kaugenenud nii ära Jumala tahtest,
et ma ei lähe enam vaimumaailmale üldse korda?
Teisalt aga on meil vägi seista vastu Saatanale
ja ajada ta lausa pakku.
Mulle meeldib see Peetruse või Jaakobuse poolt öeldud sõna,
et me võime seista usu kaudu vastu hingevaenlasele
ja ta põgeneb me juurest.
Paljud arvavad, et nad peavad põgenema Saatana eest,
kuid me ei pea seda mitte!
Sest me järgime Jeesust ja teeme seda nii hästi, kui võimalik,
tehes kahjutuks kõik negatiivse ja hoides alal oma vabaduse.
"Suurem on see, kes on minu sees, kui see, kes on maailmas."
Mõistad sa, et see - st Jeesus, kes elab meie sees,
on suurem kui "see", kes elab maailmas.
Siin ei öelda isegi Saatana nime välja, vaid öeldakse ta kohta "see".
Ehk siis siin on öeldud: "Ma tean su viletsust ja vaesust..."
Vaesus on selline mõiste, mille üle võiks pisut arutleda.
Sest vaesus võiks tähendada seda,
et me ei rikastu selle nimel, et olla keegi,
vaid me oleme alati sõltuvad Jumalast.
Kuid vaesus võib tähendada ka seda, et meil pole piisavalt
ja me palume, et Jumal aitaks meid selles.
Ja seda mitte vaid selleks, et meil endil oleks piisavalt.
Üks inimene ütles mulle kord:
"Hakan, sa alati õpetad,
Kuid ma usun,
et me võime olla rahul sellega, mis meil on
ja samas olla siiski ka rahulolematud.
Ehk siis - me oleme rahulolematult rahulolevad.
Ehk siis, me oleme tänulikud, et kõik on hästi ja Jumal on meiega,
kuid samas ka teame, et oja taga laiub uus põllumaa,
kus on abi tarvis.
Maakera teisel poolel on inimesi, kes...
Teate, me soomlastena ei tea, mida vaesus tähendab.
Meil on sõpru-tuttavaid, KELA ja sotsiaalüksused,
kes kõik aitavad vaeseid.
Meil on sotsiaalministeerium ja mida iganes veel,
nii et ma ei usu, et Soomes peaks keegi surema näljasurma.
Samas aga on muidugi õige ja hea, et me aitame vaeseid.
Me isegi teeme seda, nii et küsimus pole selles.
Kuid meil on üsna hägune arusaam sellest,
mida vaesus tegelikult tähendab.
Vaesus muutub väga reaalseks siis,
kui Tansaania pastor saadab sõnumi ja küsib: "Kas saaksite aidata?
Sest piirkonnas, kus ma tegutsen,
on inimesed söönud ära kõik juured, mis vähegi söödavad."
Nüüd aga on nende lõunaks juba vaid keedetud vesi.
Oleks see alles vaatepilt, kui menüüs oleks kirjas:
Lõunasöök - keeduvesi Õhtusöök - keeduvesi
Hommikusöök - keeduvesi
Hommikukohv - keeduvesi
See on tõeline vaesus!
Me kohtusime Tansaanias ühe mehega,
Kuid tal polnud omal pükse, millega koolis käia,
nii et ta laenas kellegi teise püksid. Oli nii?
Jaa, ta laenas Piiblikooli minekuks teise mehe püksid,
sest tal endal polnud mitte midagi.
Kohe mitte kui midagi!
See on vaesus.
Usun, et selles piiblisalmis on pigem küsimus
vaimses ja hingelises kitsikuses,
kuid Jeesus ütleb sellest hoolimata: "Kuid sa oled rikas."
Meil tasuks aeg-ajalt peatuda ja küsida endalt,
kas me ikka elame nii kitsas seisus, kui me seda arvame?
Hakka tänama Jeesust kõige hea eest, mis sul on!
Võib-olla sul on oma korter, kus lausa su oma nimi ukse peal.
Kuulud sel juhul väga väikesesse seltskonda,
kel' selline võimalus olemas.
Meil on oma riidekapid, mida avades...
Ei hakka nüüd isiklikuks minema, kuid me endagi kappides
on suurel hulgal kleite, pluuse, pükse ja kingi.
Nii et me ei saaks iial öelda, et oleme vaesed,
kuna meil on enam, kui tegelikult vajame.
Lisaks sellele on meil... või vähemalt mul on naine.
Tänu Jumalale hea naise eest!
See on tõeline rikkus, mida paljudel pole.
Nii et hakka nägema seda, mis sul on.
Võib-olla sul on lapsed, kes on omandanud hea hariduse
ja neil läheb väga hästi.
Neil on hea amet ja hea töökoht... Täna Jumalat selle eest!
Ma ise ei osanud varem mõelda nii
ja ma olin kurb, kui poeg nii harva helistas.
Kuid mäletad sa, kui me ise noored olime?
Mäletan, kuidas mu oma ema ütles: "Miks te küll ei helista?
Võiks ju vahel ikka helistada ja anda endast elumärki!"
Ja nüüd me ütleme seda sama oma lastele,
kurtes selle üle, et kuidagi nii vaikne kõik.
Samas noortel peredel käed-jalad töid-tegemisi täis,
mistõttu mõtle pigem sellele, milline rikkus see on
ja hakka tänama Jumalat selle eest, et Ta on sind ja teid õnnistanud.
Jeesus ütles: "Kuid sa oled rikas."
"...ning nende teotamist,
kes ütlevad end olevat juudid, kuid ei ole seda,
vaid on saatana sünagoog.
Ära karda seda, mida sul tuleb kannatada!
Ennäe, kurat heidab mõned teie seast vangi..."
Kuid sa nüüd pühapäeval kirikusse lähed
ja su pastor täies väes ja Jumala ligiolus kantslisse astub,
võib ta hakata prohvetlikult jutlustama.
Sest sageli on nii,
et prohvetlikud sõnumid tulevad esile jutluse vormis.
Siis, kui kuulutatakse Jumala Sõna ja prohvetlik vaim on kohal.
Ja kui ta siis ütleb: "Ära karda kogudus Vaasas, Porvos,
või kus iganes."
Ärge kartke, kui Saatan meid ründab
ja osasid teist ka aastateks vangi saadab.
Mitte seetõttu, et olete maksudega petnud
või mõnuga kiirust ületanud.
Vaid seetõttu, et usute Jeesusesse.
Asjad võivad tasapisi minna selles suunas,
sest tänapäeval on näha, et kõik on lubatud ja võimalik.
Sa võid elada, kuidas tahes ja teha, mida tahes,
kuid sul pole väga vabadust olla kristlane.
Kõigi teiste suhtes ollakse leplikud, aga mitte kristlaste.
Nii et kurjad vaimud ründavad meid.
Seetõttu olekski hea end veidi ette valmistada,
et kui need raskused ja pinged tulevad,
siis me ei hävi nende all.
Me läheme ikka edasi, sest Jeesus on koos meiega
ja aitab ja toetab meid, viies meid võidukalt edasi.
Ta annab oma inglitele käsu kanda meid kätel,
et me ei lööks oma jalga millegi vastu.
Tänu Jumalale selle eest!
"Kurat heidab mõned teie seast vangi,
et teid läbi katsutaks, ning teil on viletsust kümme päeva.
Ole ustav surmani..."
Suure tõenäosusega tähendas see ustav olemist kuni märtrisurmani.
Me aga mõtleme,
et peame olema ustavad kuni 98,5 eluaastani
või 103 eluaastani.
Ja siis sa teed oma viimase hingetõmbe
ning ütled ühe 90-aastase sureva nelipühi pastori kombel:
"Halleluuja!"
Seejärel ta suri.
Usume, et ta nägi Jeesust ja avatud taevaväravat,
nii et tema jaoks oli see lahkumine imeline.
Ja tal oli suur huvi selle vastu, mis teda seal teisel pool ees ootab.
Nii et ole ustav surmani.
Meile on jäänud veel mõnikümmend aastat,
sulle, hea televaataja, ehk veelgi enam.
Ole ustav ja püsi Jeesuse lähedal!
Parim viis selleks on püsida koguduses.
Olla kaasas palvekoosolekutel ja anda oma panus andmisesse,
makstes kogudusele kümnist ja kandes hoolt selle tugevuse eest.
Siin piiblisalmis on öeldud veel ka järgmist:
"Ole ustav surmani, ja ma annan sulle elupärja!
Kellel kõrv on, see kuulgu."
Smürna koguduse kirja järel
tuleb veel ka kiri Pergamoni kogudusele.
Pergamon on Smürnast mõni kilomeeter Põhja poole,
nii et need kogudused olid üsna lähestikku.
Jeesus ütles Pergamoni kogudusele:
"Ma tean, kus sa elad - seal, kus on saatana troon.
Ja sa pead kinni minu nimest ega ole salanud minu usku
ka neil päevil, mil Antipas, mu tunnistaja, minu ustav,
tapeti teie juures, seal, kus elab saatan."
Päris kõvad väljaütlemised.
Kuid siis Ta jätkab ja ütleb,
et Pergamonis on teatud asjad, mis vajavad korda seadmist.
Ehk siis nende lood polnud sama head, kui Smürnas.
"Nõndasamuti on sinulgi nikolaiitide õpetusest kinnipidajaid.
Paranda siis meelt."
Mida see tähendab?
See tähendab seda, et seal oli küll neid, kes uskusid,
kuid kes samas elasid nii nagu maailm elas -
hooruses, pettustes jms. mis polnud hea.
Me võime Jumala Sõna põhjal teada väga selgelt,
mis on Talle meelepärane ja mis mitte.
Nii et Ta ütles: "Paranda siis meelt,
muidu ma tulen varsti su juurde
ning sõdin nende vastu oma suu mõõgaga.
Kellel kõrv on, see kuulgu."
Lisaks sellele jäi Pergamonist itta Tüatiira kogudus.
Huvitav lugu on see, et juba tol ajal oli kristlasi kõikjal
ja tänapäeval on neid veelgi enamates paikades.
Kui osad teist virisevad,
et Soomes on vähe palvetavaid usklikke,
siis ära virise, vaid ava oma silmad ja näe,
et iga nurga taga ja väikseimaski külas on usklikke,
kes palvetavad.
Jah, nad ei tee seda suure trummipõrina saatel,
et kõik seda kuuleks, kuid taevas kuuleb siiski.
Nii et tänu Jumalale selle eest!
Jeesus ütles Tüatiira kogudusele:
"Ma tean sinu tegusid ja armastust ja usku ja teenimist ja su kannatlikkust
ning et su viimaseid tegusid on rohkem kui esimesi.
Kuid mul on sinu vastu, et sa lased naist Iisebeli..."
Iisebel oli see, kes tahtis kontrollida kõike
ja kes samas ahvatles jumalasulaseid elama hooruses.
Elama selles, mis pole meie pärusmaa.
Meid on tõstetud kõrgemale sellest
ja me jalad on asetatud kaljule Jeesuses Kristuses,
nii et me ei ela enam nii madalal tasemel.
Kuid nende seas oli see Iisebel,
kes nii vaimselt kui füüsiliselt ahvatles jumalasulaseid.
Pikemas perspektiivis röövib see aga koguduselt õnnistuse.
Jeesus ütles: "Ma olen talle andnud aega meeleparanduseks,
ent tema ei taha parandada meelt oma hoorusest.
Ennäe, ma viskan ta tõvevoodisse
ning temaga abielu rikkujad suurde viletsusse,
kui nad ei paranda meelt ega lõpeta oma tegusid."
Mõtlen sellele, kui palju on maailmas erinevaid haigusi,
millele paljudele on leitud ka ravimid.
Kuid meil on ka AIDS, mille kohta paljud ütlevad,
et selle osas pole midagi ette võtta.
Tahaks öelda sulle,
et kui me oleks omandanud selle lihtsa õppetunni,
et Jumal lõi inimese meheks ja naiseks
ja mees jätab maha oma ema ja isa ning hoiab oma naise poole.
Maailm elab aga vahel nagu sead sealaudas,
mis toob ka kaasa teatud haigusi.
Kuid Jumal tahab aidata meid,
et Tema koguduses valitseks hoopis teised standardid.
Jeesus jätkas: Aga ma ütlen teile, muudele Tüatiiras,
kellel ei ole seda õpetust,
kes pole ära tundnud saatana sügavikke,
nagu nemad ütlevad, -
teie peale ma ei pane muud koormat.
Pidage vaid kinni sellest, mis teil on, kuni ma tulen!
Kes võidab ja minu tegusid lõpuni hoiab,
sellele ma annan meelevalla paganate üle
ning ta hoiab neid kui karjane raudsauaga,
nii nagu purustatakse saviastjaid,
otsekui minagi olen saanud meelevalla oma Isalt,
ning ma annan talle koidutähe.
Kellel kõrv on, see kuulgu."
Tõsised lood, kuid kõik antud Jumala armastusest,
et Ta võiks aidata oma rahvast ja hoida neid oma radadel.
Nii et nad võiks kasvada Temas, esindada Teda ja kanda Teda edasi
ning astuda lõpuks võidukalt taevasse, öeldes otsekui Paulus:
"Olen võidelnud head usuvõitlust ja valmis oma võidupärjaks!"
Tahame paluda üheskoos.
Jeesus, õnnista kõiki, kes vaatasid tänast saadet Smürnast.
Lase neilgi kogeda oma armastust,
nii et kui kellelgi on tarvis midagi muuta või korda seada,
siis nad ka teevad seda.
Ja need, kes on hoidnud Su ligi ning kinni Sinust -
anna neile jätkuvalt jõudu ja väge minna edasi
ning seista Sinu Sõna ja Vaimu väes.
Sest Sina, Jeesus, oled hea ja Sinu heldust jagub meile kõigile.
Tänu Jumalale!
Ole õnnistatud!
Võid meiega soovi korral ühendust võtta
ja samas - vaata meid järgmine kordki!
Kõike head!
Tõlge: Anne-Ly Raukas